Yɛ Debiezukoalɛ Ne Mɔ
Sukoa yɛ debiezukoalɛ ne anwo debie. Kpondɛ ɛleka mɔɔ bikye wɔ la.
Duzu A Kɔ Zo Wɔ Yɛ Ayia Bo A?
Dapɛne biala Gyihova Alasevolɛ yia nu sonle fane nwiɔ. (Hibuluma 10:24, 25) Wɔ ayia ɛhye mɔ mɔɔ maanlema kola ba bie la abo, yɛsuzu mɔɔ Baebolo ne ka nee kɛzi yɛbahola yɛava ye ngilehilelɛ ne yɛabɔ yɛ ɛbɛla la anwo.
Yɛ ngilehilelɛ ne dɔɔnwo le adawubɔlɛ mɔɔ tievolɛma kola ka bie kɛmɔ bɛyɛ ye sukulu nu la. Bɛfa edwɛne nee asɔneyɛlɛ bɛbɔ ayia ɛhye mɔ abo na eza bɛava bɛawie.
Ɔngyia kɛ ɛyɛ Gyihova Alasevolɛ ne mɔ anu ko na wɔara yɛ ayia ne mɔ bie. Yɛto ɛsalɛ yɛfɛlɛ awie biala kɛ ɔrɛla bie. Mbia wɔ ɛkɛ maa awie biala. Bɛnlielie ezukoa wɔ ɛkɛ.
Gyisɛse Ewule Ne Anwo Ngakyelɛlilɛ
Ɛvolɛ biala, wɔ ɛleka apenle apenle wɔ ewiade anu, yɛfa kenle ko yɛkakye Gyisɛse ewule ne. Yɛyɛ ɛhye ɔluakɛ ɔmanle ye ɛdoavolɛma mɛla kɛ: “
Bɛyɛ ɛhye bɛva bɛhakye me.” (Luku 22:19) Yɛbali ɛvoyia ɛhye wɔ Dwɛkɛ, March 26, 2013. Yɛto ɛsalɛ yɛfɛlɛ wɔ kɛ baboka yɛ nwo wɔ mekɛ titile ɛhye anu. Ayia ɛhye, le kɛ yɛ ayia mɔɔ ɛha la, maanlema kola ba bie. Mbia wɔ ɛkɛ maa awie biala yɛɛ bɛnlielie ezukoa wɔ ɛkɛ.
twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn